Ir-Regolament tal-Kummissjoni (KEE) Nru 3994/88
tal-21 ta’ Diċembru 1988
li jemenda r-Regolament (KEE) Nru 890/78 li jwaqqaf regoli dettaljati għaċ-ċertifikazzjoni tal-hops
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 fuq l-organizzazzjoni komuni tas-suq tal-hops [1], kif emendat l-aħħar bir-Regolament (KEE) Nru 3998/87 [2], u b’mod partikolari Artikolu 2(5) tiegħu,
Billi r-Regolament tal-Kummissjoni (KEE) Nru 890/78 [3], kif emendat l-aħħar bir-Regolament (KEE) Nru 3589/85 [4], jistabbilixxi li dak il-hops biss li jaqbel mad-definizzjoni f’Artikolu 1 tar-Regolament (KEE) Nru 1696/71 u l-ħtiġijiet minimi tas-suq imwaqqfa f’Anness I tar-Regolament (KEE) Nru 890/78 jista’ jikseb iċ-ċertifikat imsemmi f’Artikolu 5 tar-Regolament tal-Kunsill (KEE) Nru 1784/77 tad-19 ta’ Lulju 1977 dwar iċ-ċertifikazzjoni tal-hops [5], kif emendat l-aħħar bir-Regolament (KEE) Nru 2039/85 [6];
Billi l-esperjenza wriet li huwa impossibbli li teskludi l-preżenza ta’ frak ta’ varjetajiet oħra ta’ hops fil-kampjuni; billi dak il-fatt ma jfixkilx il-karatteristiċi tal-prodott li għandu jiġi ċertifikat; billi kwantitajiet żgħar ħafna ta’ frak simili għandhom għaldaqstant jitħallew; billi r-Regolament (KEE) Nru 890/78 għandu jiġi emendat skond dan;
Billi l-miżuri pprovduti f’dan ir-Regolament huma konformi mal-opinjoni tal-Kumitat ta’ Ġestjoni tal-Hops,
ADOTTAT DAN IR-REGOLAMENT:
Artikolu 1
Fir-rig (ċ) fil-kolonna intestata "Deskrizzjoni" t’Anness I tar-Regolament (KEE) Nru 890/78, "li ġeneralment ma jiġux mill-konu" hija mibdula b’dan li ġej:
"li ġeneralment ma jiġux mill-konu; il-kontenut massimu indikat jista’ jinkludi frak ta’ varjetajiet ta’ hops barra minn dak li għandu jiġi ċertifikat, li jammonta sa 2 % tal-piż"
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Diċembru 1988.